Κατάληψη πραγματοποιούν σήμερα, Τρίτη, οι μαθητές του 1ου ΕΠΑΛ Κορδελιού, μετά το σάλο που προκλήθηκε, χθες, με το βίντεο που παρουσιάζει μαθητή να τραμπουκίζει σε καθηγήτρια.

Τα παιδιά με αυτό τον τρόπο επέλεξαν να εκφράσουν την αντίθεσή τους σε ενδεχόμενο ποινικής δίωξης του μαθητή. Παράλληλα κατάληψη πραγματοποιούν και μαθητές άλλου γυμνασίου που βρίσκεται στην περιοχή.

To view this video please enable JavaScript, and consider upgrading to a web browser that supports HTML5 video

Το περιστατικό έλαβε χώρα στο συγκεκριμένο ΕΠΑΛ, πριν από έναν χρόνο. Τότε ο μαθητής τιμωρήθηκε με αποβολή.

Στο βίντεο ο μαθητής ωρύεται και με πολύ επιθετικό και βίαιο τρόπο, απειλεί την καθηγήτρια, προκειμένου εκείνη να του σβήσει μία απουσία.

Η καθηγήτρια με δηλώσεις της στο Open έδωσε τη δική της απάντηση για τον τραμπουκισμό που δέχθηκε και την ψύχραιμη αντίδραση της λέγοντας τα εξής: «Με τα παιδιά πρέπει να είμαστε προσεκτικοί. Μέσα σε μια αίθουσα διδασκαλίας πρέπει να είμαστε σαν σε εκκλησία. Όμως ακόμη και αν τα παιδιά δεν κάνουν ησυχία μέσα στην τάξη, εγώ πρέπει να είμαι ψύχραιμη. Είμαι εκπαιδευτικός δείχνω τον δρόμο», είπε χαρακτηριστικά.

Πηγή: voria.gr